Τμήμα Σχεδιασμού και Τεχνολογίας Ξύλου - Επίπλου

Το Τμήμα Σχεδιασμού και Τεχνολογίας Ξύλου - Επίπλου ήταν ακαδημαϊκό τμήμα της ανώτατης τεχνολογικής εκπαίδευσης, το οποίο λειτούργησε την περίοδο 1999-2019 στο πρώην Τεχνολογικό Εκπαιδευτικό Ίδρυμα Θεσσαλίας (ΤΕΙ Θεσσαλίας), είχε ως έδρα την Καρδίτσα και καταργήθηκε οριστικά το 2019.  

Υπήρξε το μοναδικό τμήμα στα Ανώτατα Εκπαιδευτικά Ιδρύματα της Ελλάδας σε αυτό το γνωστικό αντικείμενο (ξύλου και επίπλου) και στα χρόνια λειτουργίας του είχε τεχνολογική, σχεδιαστική, ερευνητική δραστηριότητα και έργο. «Σχεδιάζουν σήμερα τα έπιπλα του αύριο», της Έφης Τουφεξή, Θεσσαλικές Επιλογές (Μάιος 2013, εφημερίδα «Η Ελευθερία», Λάρισα)

Ιστορικό
Το τμήμα ξεκίνησε να λειτουργεί στο Παράρτημα Καρδίτσας του τότε ΤΕΙ Λάρισας τον Σεπτέμβριο 1999. Το περιεχόμενο σπουδών του κάλυπτε τα γνωστικά αντικείμενα της επιστήμης και τεχνολογίας ξύλου, της τεχνολογίας παραγωγής επίπλου και ξύλινων κατασκευών και του σχεδιασμού προϊόντων επίπλου. Η δημιουργία του προγράμματος σπουδών του τμήματος υπήρξε ιδέα και ακαδημαϊκή πρωτοβουλία του τότε καθηγητή ΤΕΙ Λάρισας, Ιωάννη Α. Κακαρά.
480px|thumb|Το κτίριο των εργαστηρίων ξύλου και επίπλου του Τμήματος (φωτ. 2019).

Με βάση το Π.Δ. 97/2006 (ΦΕΚ 98/16-5-06), οι πτυχιούχοι του τμήματος διέθεταν κατοχυρωμένα επαγγελματικά δικαιώματα και απασχoλούνταν ως σχεδιαστές και τεχνολόγοι ξύλου και επίπλου στο δημόσιο και τον ιδιωτικό τομέα, είτε ως αυτοαπασχoλούμενοι, είτε ως στελέχη επιχειρήσεων του κλάδου ξύλου και επίπλου. Το 2006 θεσπίστηκε η ειδικότητα ΠΕ 18.44 ("Σχεδιαστές και τεχνολόγοι ξύλου και επίπλου") ως κλάδος εκπαιδευτικού προσωπικού για τη Δευτερoβάθμια Εκπαίδευση.

Το Τμήμα Σχεδιασμού και Τεχνολογίας Ξύλου – Επίπλου διέθετε επαρκείς εκπαιδευτικές εγκαταστάσεις, όπως και σύγχρονα εξοπλισμένα εργαστήρια, αίθουσες διδασκαλίας και αμφιθέατρα. Οι πτυχιούχοι του, σύμφωνα με ορισμένες πηγές, είχαν πολύ καλή απορρόφηση στην ελληνική και την κυπριακή αγορά των κλάδων ξύλου, επίπλου και ξύλινων κατασκευών, ακόμη και πριν την κτήση του πτυχίου. Μελέτη του ΤΕΙ Θεσσαλίας (Ιούνιος 2016)

Κατάργηση
Τον Ιανουάριο 2019 το τμήμα καταργήθηκε μετά από νομοθετική ρύθμιση του τότε υπουργού Παιδείας Κώστα Γαβρόγλου με τον ν. 4589/2019 επί κυβερνήσεως Αλέξη Τσίπρα. Αυτοδίκαια όλο το προσωπικό του τμήματος, όπως και ερευνητικοί εξοπλισμοί και κτιριακές εγκαταστάσεις, εντάχθηκαν στο Πανεπιστήμιο Θεσσαλίας.

Υπήρξαν παρεμβάσεις και διαμαρτυρίες ειδικών επιστημόνων και φορέων του βιομηχανικού κλάδου του ξύλου και επίπλου για την κατάργησή του. Ενστάσεις για κατάργηση τμήματος ΣΤΞΕ (από: Θάνος Μακρής - Ιωάννης Κακαράς - Πανελλήνια Ομοσπονδία Βιοτεχνικών Σωματείων Κατεργασίας Ξύλου - Γεώργιος Ι. Μαντάνης) Ωστόσο, το τμήμα έκτοτε δεν επαναλειτούργησε.

 Παραπομπές 

 Εξωτερικοί σύνδεσμοι 
 Ιστότοπος Τμήματος
 Πρόγραμμα Σπουδών
 Επαγγελματικά δικαιώματα αποφοίτων Π.Δ. 97/2006

Κατηγορία:Τεχνολογικά Εκπαιδευτικά Ιδρύματα
Κατηγορία:Θεσσαλία